google/wiki40b huggingface dataset:
Steyr-Mannlicher M1895

Mekanisme

von Mannlicher utstyrte denne riflen med en forbedret versjon av sin (den gang) revolusjonerende rettrekkmekanisme, en liknende versjon av den han hadde brukt i Mannlicher M1890 karbin for å kunne takle røyksvakt krutt. På grunn av den distinkte bevegelsen ved ladegrep ble den kalt Ruck-Zu(rü)ck av de østerrikske soldatene (tysk slang for «fram og tilbake») og Ta-Pum av italienerne, som til og med skrev en sang om våpenet under første verdenskrig.
I samtiden var de aller fleste boltrifler utrustet med en manuell vri-og-trekkmekanisme. Rerttrekkeren M1895 tillot en høyere skuddtakt og blokkerte ikke siktene under lading. Resultatet var at de østerriksk-ungarske troppene kunne fyre av 30-35 skudd i minuttet, mot 20 skudd i minuttet med en konvensjonell boltrifle. Riflen var likevel pålitelig og relativt solid, skjønt den trengte noen mer vedlikehold og reparasjon i felt enn andre millitærrifler fordi manglen på vribevegelsen ikke hjalp til å løsne patronen fra kammeret, slik som på vanlige boltrifler. Dette førte til at patroner av og til satte seg fast i kammeret. Primærutdrag ble istedet gjort ved at overflaten på bolten hadde en annen vinkel enn låseklakkene i låskassen, slik at de første 20 mm av bolthylsens bevegelse bakover bare resulterte i at sluttstykkehodet beveget seg rundt 3 mm, og på den måten gav en mekanisk fordel.

Brukere

Den ble brukt av den østerriksk-ungarske hær i første verdenskrig, og etterpå av både den østerrikske og ungarske hæren. Under andre verdenskrig brukte også Romania riflen. Mange av disse riflene dukket opp under andre verdenskrig, spesielt i bakre linjer og i reservetropper.
M1895 var opprinnelig kamret for ammunisjon i kaliber 8x50mmR. Mellom verdenskrigene bygget både Østerrike og Ungarn om riflene til den kraftigere 8x56mmR-patronen. De østerrikske riflene fikk da navnet M95-30 og ble også kortet ned til 1000 mm. Løpslengden ble da 486 mm og vekten 3.36 kg. Jugoslavia bygde om mange av riflene de hadde tatt i krigsbytte til 7,92 x 57 mm Mauser. Disse fikk modellnavn M95/24 og M95M i Jugoslavia.
Kokaraldiket

Kokaraldiket (også kalt Kokaraldemningen) er et dike over en smal del av Aralsjøen, som skiller Nord-Aralsjøen (også kalt «Lille Aral») fra den betydelig større Sør-Aralsjøen («Store Aral»). Arbeidet ble fullført i august 2005.
Siden da har vannstanden i Nord-Aral steget, og saliniteten i sjøen har gått ned, noe som pr 2006 var raskere enn forventet. «Kok-Araldiket har gjort at Lille Arals vannstand raskt har steget til 38 meter, fra et minimum på under 30 meter, hvor 42 meter anses som et levedyktig nivå». Økonomisk betydelige mengder fisk har vendt tilbake, og observatører som hadde avskrevet Nord-Aral som en miljøkatastrofe ble overrasket av uventede rapporter om at deler av fiskeindustrien allerede i 2006 hadde blitt gjenopplivet og endog produserte fangster for eksport. Det ble også rapportert at restaureringen medførte at lenge fraværende regnskyer kom tilbake, og også mulige endringer i mikroklima, noe som igjen brakte forsiktig håp til en jordbrukssektor som hadde vært kvalt av regionale støvstormer. Innsjøen, som hadde trukket seg tilbake til nærmere 100 km sør for havnebyen Aral, er nå bare 25 km unna.
Diket holder på de reduserte vannmengdene fra elva Syr-Darja, og bevarer (og forsøker å gjenopprette) Nord-Aralsjøens ødelagte økologi, men besegler samtidig skjebnen til den større Sør-Aralsjøen. Etter hvert som tilløpselvene til Aralsjøen i stadig større grad har blitt avledet til irrigasjonsformål, så har vannstanden i Aralsjøen falt, breddene har trukket seg tilbake, og vannkvaliteten har stupt.
Kokaraldiket er oppkalt etter den tidligere øya Kokaral, som lå mellom øst- og vestbredden av Aralsjøen og markerte skillet mellom den nordlige og sørlige delen av sjøen. Rundt 1960 ble øya landfast i vest og dermed ei halvøy, og på slutten av 1980-tallet ble den også landfast i øst.
Diket ble først bygget to ganger av lokal sand, men da de nødvendige økonomiske midlene ikke var tilgjengelig til å forsterke diket etter hvert som vannstanden (og dermed trykket på diket) i Nord-Aral begynte å stige, ble diket skylt vekk av vannet. Dette skjedde i 1992, og igjen i 1998. Imidlertid, i den korte tiden diket sto ble det lagt merke til flere positive endringer – klimaet ble mildere, og faunaen ble delvis gjenopprettet. Da diket ble skylt vekk falt vannstanden igjen, og mye av vannet rant inn i Sør-Aralsjøen.
Ventelo Networks

Ventelo Networks  var et selskap som levde av å utvikle og leie ut det redundante fiberoptiske nettet som i hovedsak følger jernbanenettet gjennom Norge. I tillegg kommer eierselskapenes eget nett som knyttes sammen med jernbanenettet.
Selskapet leier både ut mørk fiber, driver linjeleie, og har egne sluttkunder i bedriftsmarkedet, blant annet flere kunder innen helseforetakene. Jernbaneverket og deres kommunikasjonsett for tog, GSM-R, er en meget stor bruker av selskapets nett. Konsernsjef er Stig Herbern.

Eierskap

Bredbåndsalliansen eide fra tidligere halvparten av teleselskapet BaneTele. Etter at Næringsdepartementet solgte sin andel til Bredbåndsalliansen i 2009, ble Ventelo og BaneTele slått sammen.
Investeringsfondet EQT inngikk avtale med de tidligere eierne om å overta Ventelo i desember 2011. Transaksjonen ble gjennomført i februar 2012.
Selskapet kommuniserte i mars 2012 at selskapet vil bli delt i en virksomhet knyttet til datakommunikasjon og en knyttet til telefoni. Merkevarenavnet Broadnet vil bli brukt for datakom-delen, og telefoni-delen vil bli videreført under merkevarenavnet Ventelo. Broadnet ble så i 2019 slått sammen med det danske selskapet Global Connect.
I juli 2014 varslet EQT at det var inngått avtale om salg av Ventelo til Phonero. Den 1. september 2014 overtok Phonero 100% av aksjene i selskapet. 
1. januar 2015 fusjonerte Ventelo og Phonero, Phonero ble det nye navnet på selskapet. I 2016 ble Phonero selv kjøpt opp av Telia Company. Ventelo navnet er dermed ikke lenger i bruk.
Jens Albinus

Biografi

Jens Albinus er utdannet på Skuespillerskolen ved Aarhus Teater 1985-89. Han var ansatt på teatret inntil 1994. Han huskes for sin rolle som Stoffer i Idiotene. Han gjorde seg også bemerket som den småpsykopatiske Kim, som leier ut værelse til den enslige moren Liv i Benken. Han har blant annet hatt oppgaver i Hvide nætter, soloforestilling på Århus Teater i 1991 og hatt roller som Ferdinand von Walther i Kabale og kærlighed på Jomfru Ane Teatret i 1991 og som D'Artagnan i De 3 musketerer på Århus Teater i 1993. Jens Albinus er samboer med skuespillerinnen Marina Bouras.
Arnatveit gård

Arnatveit gård, gnr 288 og bnr 2, ligger helt øverst i Oppetveiten på Arnatveit, i bydelen Arna i Bergen. På gårdstunet ligger en av landets få bevarte, profane tømmerhus fra middelalderen. Stuen (gnr 288 og bnr 4) ble erklært automatisk fredet av Riksantikvaren i 1996. Fredningen omfatter både eksteriør, interiør og veggfast inventar, samt en sikringssone på 5 meter rundt bygningen.
Kai Lykke

Kaj Lykke (født 16. mars 1625, død 9. september 1699) var en dansk oberst og adelsmann.
Lykke var en av Danmarks rikeste godseiere på sin tid, men utmerket seg mest med et utsvevende liv. Han ble kammerjunker i 1646. Han hadde nære forbindelser med rikshovmester Corfitz Ulfeldt.
I 1661 hadde Lykke en tvist gående med sin tidligere ridefogd. I forbindelse med dette fremla fogden et brev som Lykke hadde skrevet til sin elskerinne noen år tidligere. I brevet kom han med svært krenkende uttalelser om dronning Sophie Amalie og påsto at hun hadde seksuelle forbindelser med tjenerne sine.
Ridefogden opplyste kongen, Frederik III, om brevet og innholdet. Lykke tilsto. Få måneder etter dro Lykke i landflyktighet. Kongen reiste rettssak hvor Lykke ble kjent skyldig i majestetsfornærmelse og han ble frakjent «ære, liv og gods». Ettersom Lykke var flyktet og ikke kunne henrettes ble det fremstilt en dukke og denne ble benyttet i en henrettelsesseremoni hvor den først fikk hugget av en hånd før den ble halshugget. Lykkes våpenskjold ble ødelagt. Alle eiendommer ble inndratt av kongen.
Etter Sophie Amalies død i 1685 fikk han tillatelse til å returnere til Danmark.
Lykkes kranium er permanent utstilt i Bramming Egnsmuseum.
Elytrogona

Utseende

Nokså små (5-8 millimeter), brede, nærmest rombeformede, høyt hvelvede, brunlige eller rødlige skjoldbiller. Hodet er ganske lite, antennene forholdsvis korte. Pronotum er mye bredere enn langt, rundet, dekkvingene hvelvede i midten, med svært grove men grunne og tette punktgroper. Beina er nokså korte.

Levevis

Artene lever på planter, men vertsarten er ukjent.

Utbredelse

Slekten er bare kjent fra Cuba og Hispaniola.
UTC+06.30

UTC+06.30 er et belte av tidssoner som ligger seks timer og tretti minutter før standardtiden UTC. I 2008 omfattet UTC+06.30 følgende områder:
La grande armée

1812

I 1812 disponerte armeen over 667 000 mann, 170 000 hester og 30 000 vogner. Ettersom invasjonen av England var oppgitt, var det eneste gjenstående målet for Napoleon å erobre det enorme russiske keiserrike. Midtsommers 1812 kommanderte han sin arme over grensen til Russland – men etter en rekke slag og mot den russiske vinteren ble hans en gang så store hær desimert eller fullstendig knust og kun 7000 mann returnerte da et halv år med krigshandlinger var omme. Napoleon klarte imidlertid å mobilisere flere hundre tusen nye soldater i løpet av noen måneder, men den La Nouvelle La grande armée var langt fra like erfaren og stor som den tidligere og møtte sin undergang ved Leipzig i 1813. Dette ble den endelige slutten for La grande armée. Den nye armeen som ble beseiret ved Waterloo i 1815 kalles armée du nord, ikke la grande armée.
Oloessa

Utseende

Bittesmå og nokså spinkle trebukker med antenner som er omtrent så lange som kroppen. De er blant de aller minste trebukkene, muligens de aller minste med kroppslengde ned til 1,7 millimeter . De er blanke, lyst brune og nokså tett punkterte. Pronotum er tønneformet og minst så bredt som de hvelvede, blanke dekkvingene.

Utbredelse

Tre av artene lever på Fiji, den fjerde på Aruøyene.
Nancy Stouffer

Nancy Kathleen Stouffer, også kjent som N. K. Stouffer, er en forfatter som skrev barnebøker i 1980-årene. Hun er mest kjent for å ha beskyldt J.K. Rowling, forfatteren av Harry Potter-bøkene, for plagiat.
Rowling gikk til søksmål mot Stouffer i USA for å stoppe påstandene, og Stouffer gikk til motsøksmål. Retten gav Rowling medhold.
Trefjorden

Trefjorden er en liten fjord i Flatanger kommune i Trøndelag. Fjorden har innløp mellom Strandafjellet i vest og grenda Hillstad i øst og strekker seg 2 kilometer sørover til gården Trefjord i bunnen av fjorden, like øst for bygda Vik.
Fylkesvei 766 går langs østsida av fjorden.
Ardatov

Ardatov (russisk: Арда́тов) er en by i Republikken Mordovia i Russland. Den ligger ved elva Alatyr, rundt 100 km nordøst for Saransk. Innbyggertall: 9 500 (est. 2005), 9 587 (folketelling 2002).
Ardatov ble første gang nevnt i 1671 som landsbyen Ardatovo (russisk: Арда́тово). Den fikk innvilget byrettigheter i 1780.
Undertrykk

Undertrykk er gitt som relativt trykk, dvs. et trykk i forhold til et annet trykk. Det "andre" trykket er i mange tilfeller trykket i atmosfæren.

Kort om lufttrykk

I atmosfæren vår har vi et lufttrykk. Lufttrykket er et resultat av at hvert eneste molekyl og atom i lufta hele tiden er i bevegelse i en eller annen retning, og kolliderer med hverandre og andre overflater, som illustrert i (1).
 Lufttrykket varierer med høyden over jordoverflaten. Ved 0 meter over havet er lufttrykket omtrent lik 101,3 kilopascal (kPa). Vi kaller trykket ved havoverflaten 1 atmosfæres trykk (standardatmosfære, 1 atm) som er 760 Torr eller tilnærmet 1 bar.
Lufttrykket i atmosfæren er størst ved havoverflaten. Fordi lufttrykket er tyngden av lufta over oss, vil trykket minke desto lengre over havet vi befinner oss.
 
Trykket er altså en funksjon av høyden, og sammenhengen mellom høyden og lufttrykket er gitt ved ligningen
p = p₀ − ρgh hvor 

p = lufftrykk i pascal (Pa = N/m²) 

p₀ = lufttrykk ved jordoverflaten = 101kPa 

ρ = massetetthet til luft = 1,2kg/m³ * 

g = tyngdeakselerasjonen = 9,81m/s² * 

h = høyde over havet i meter
* Både tyngdeakselerasjonen og massetettheten til luft synker desto lengre ut i atmosfæren man kommer, slik som lufttrykket gjør. Formelen gitt ovenfor er derfor bare korrekt dersom man kan anta at g og ρ er lik verdien de har ved havnivå.

Undertrykk

Variablene p og p₀ i formelen ovenfor er gitt som absolutt trykk. Når vi snakker om undertrykk, snakker vi derimot om relativt trykk. Relativt trykk, la oss kalle denne variabelen pᵣ, er trykket i et spesifisert område minus trykket omgivelsene utgjør på det spesifiserte området. 

En ballong demonstrerer dette svært godt. Hva skjer når du stikker hull på en ballong som er fylt med luft? Jo, luften strømmer ut av ballongen. Dette er fordi lufttrykket er høyere inne i ballongen enn utenfor. Det relative trykket inne i ballongen før man stikker et hull er da positivt; det er overtrykk.
Dersom trykket hadde vært lavere inne i ballongen enn i lufta utenfor, hadde det relative trykket vært negativt; det hadde vært undertrykk. Det er i praksis umulig å få stabilt undertrykk inne i en ballong, siden den ville klappet sammen. 

En dykkerklokke derimot, er bygd for å tåle undertrykk. Dykkeren har på seg klokken ved overflaten hvor lufttrykket er 1 bar, og dykker ned flere meter under havoverflaten. Trykket på utsiden av klokken blir da høyere og høyere, mens trykket inne i klokken er det samme. Da er det relative trykket negativt, det er undertrykk inne i dykkerklokken. Det har ikke noe å si hvorvidt det er luftmolekyler eller vannmolekyler som utøver trykket på dykkerklokken. Følgende gjelder generelt:
Relativt trykk = Trykk inni lukket beholder - Trykk utenfor lukket beholder 

Uttrykt matematisk blir det
pᵣ = pᵢ − pᵤ 

hvor pᵢ er trykket inne i det spesifiserte området (dykkerklokken), og pᵤ er trykket utenfor området.  
Relativt trykk har altså enten negativt eller positivt fortegn, mens absolutt trykk ikke kan ha negativt fortegn. Absolutt trykk er enten 0 eller høyere. Når absolutt trykk er 0, har vi vakuum.
Kangaamiut atuarfiat

Kangaamiut atuarfiat er den eneste folkeskolen i bygda Kangaamiut, som ligger i Maniitsoq kommune, på vestkysten av Grønland.
Skolen hadde 81 elever i skoleåret 2005/06.
Skolebestyrer er Bilha Petersen.
Nanset skole

Bakgrunn

Skolen ble tatt i bruk 28. november 1901 og hadde en byggekostnad på 14.154 kroner. Den har vært gjenstand for flere påbygninger, blant annet i 1926 og 1955. I 1971 fikk skolen egen gymnastikksal. I 1995 ble den gamle hovedbygningen fra 1901 revet, og det ble oppført et nytt og tidsriktig skolebygg på ett plan.
Da skolen åpnet i 1901 tok den over for Hovland skole fra 1883. Hovland tok over for Månejordet skole som var fra 1860-tallet.
I 2010 hadde Nanset skole 313 elever. Rektor var Jostein Blikstad.
Larvik kommunestyre vedtok å bygge ny skole på Torstvedtjordet, som skulle stå ferdig i 2015. Den fikk navnet Fagerli skole, og åpnet januar 2017.
Gastroserica

Utseende

Små (ca. 8 millimeter), avlange, mer eller mindre blanke, lysbrune til svarte oldenborrer. Antennene har en vifte av tre eller fire blader. Dekkvingene er nokså parallellsidige med dype punktstriper.

Levevis

Larvene lever i jorda av røtter, mens de voksne insektene kan finnes gnagende på blader. De flyr godt og mye, helst om natta.

Utbredelse

Slekten er utbredt i Asia, med særlig mange arter i det sørlige Kina.
Calvert DeForest

Biografi

Calvert ble født 23. juli 1921 i Conestoga i Brooklyn i New York. Sønn av Calvert DeForest, som var doktor, som døde i 1949, og Mabelle Taylor, som døde i 1961.
Calvert gikk på Poly Prep Country Day School i Brooklyn i New York.
DeForest døde på Good Samaritan Hospital i Babylon, Long Island, New York.
Syng med og syng selv II

Syng med og syng selv II er et musikkalbum med Terje Formoe, utgitt i 2004. Albumet inneholder sanger fra Kaptein Sabeltann-platene, og etter hver sang kommer en instrumentalversjon/karaokeversjon av sangen hvor den personen som lytter kan synge selv.
Whiz

Whiz er et pseudonym som ble benyttet av en norsk graffitikunstner (writer) (født i 1969), som først og fremst gjorde seg bemerket som såkalt tagger i norsk graffitis barndom. Sammen med sin faste makker BigBen var han blant de mest aktive «taggerne» i Oslo i perioden 1985 til 1986.
Whiz er ikke mest kjent for å produsere piecer, men han har blant annet medvirket til én offentlig kjent piece. Til gjengjeld klarte Whiz i løpet av kort tid å skape seg et navn i det norske hiphopmiljøet takket være sin aktive tagging.
Paul Harris Fellow

Tildeling

I de fleste land hvor Rotary International har sin utbredelse utdeles æresbevisningen fra klubber og av og til distrikter for å hedre en rotarianer eller ikke-rotarianer for sitt virke i Rotary, eller for sitt samfunnsgagnlige arbeid. Paul Harris Fellow (PHF) kan bare gies til enkeltpersoner, ikke organisasjoner eller bedrifter. Det er den lokale Rotaryklubb som sender en begrunnet søknad til Rotary International samtidig som klubben må gi en økonomisk støtte  til Rotarys arbeide.

Utførelse

Den består av et sertifikat, en medalje og en jakkeknapp.

Mottakere

Mottakeren får utmerkelsen for sitt samfunnsgagnlige arbeid både innenlands og utenlands.
Cortsville (Ohio)

Historie

Den første bosettingen i Cortsville fant sted i 1830. Et postkontor kalt Cortsville ble opprettet i 1837, og var i drift til 1841. I 1881, hadde Cortsville 57 innbyggere.
Holopterus

Utseende

Nokså store (opptil 40 millimeter), slanke og langbeinte, gulbrune trebukker. Hudpanseret er nokså tynt, disse billene er forholdsvis myke. Hodet er noe forlenget med en markert "snute". Pronotum er knudrete med en kraftig tann på hver side litt bak midten. Dekkvingene er jevnbrede, tilspissede bak, i motsetning til de andre slektene i Holopterini dekker de hele bakkroppen. Kroppen er bredest ved "skuldrene". Antennene er tynne og omtrent så lange som kroppen.

Utbredelse

Slekten er utbredt i det sørlige Sør-Amerika (Chile og det sørlige Argentina).
Tawang (distrikt)

Demografi

Ved folketellingen i 2011 var det 49 950 innbyggere i distriktet, mot 38 924 i 2001. Den urbane befolkningen utgjør 11,27 % av befolkningen.
Barn i alderen 0 til 6 år utgjorde 11,27 % i 2011 mot 16,74 % i 2001. Antallet jenter i den alderen per tusen gutter er 1005 i 2011 mot 948 i 2001.
Rockhurst University

Rockhurst University er et religiøst universitet i Kansas City i delstaten Missouri i USA. Det ble grunnlagt i 1910.
Ved lærestedet var det 3 066 studenter og 226 vitenskapelig ansatte i 2006, og dette året var skolepengene US$ 22 990 for studenter folkeregistrert i USA. Undervisningen gis opp til doktorgradsnivå.
Sigdal

Areal og befolkning

De fleste innbyggerne bor i tettstedene Nerstad, Prestfoss, Nedre Eggedal og Eggedal. Solumsmoen er også et sted i Sigdal hvor man finner Solumsmoen kapell. Det finnes barneskoler på Nerstad, Prestfoss og i Eggedal. Barnehager finnes på Nerstad, i Prestfoss, i Nedre Eggedal og Eggedal.
Kommunen preges av høyfjell og daler. Omtrent 72 % av kommunen er dekket av skog, 20% er fjell – vesentlig lavalpin sone. 4% av arealet er dyrket og ca. 4% er vann og vassdrag. Tilsammen 842 km². 
Innbyggerne lever hovedsakelig av jord- og skogbruk og turisme.

Historie

Under andre verdenskrig holdt Milorgstyrker fra Base Elg til i deler av Sigdal. Flydropp ble foretatt i fjellene. Mot slutten av okkupasjonen kom det til kamp mellom Hjemmestyrkene og tyske politisoldater av norsk og tysk herkomst ved Haglebuvannet, kalt Haglebuslaget. 14 mennesker ble drept. Også to medlemmer av Hirden blir skutt samme dag i nærheten av vannet.

Andersnatten

Dette kjente landemerket er både spennende og sagnomsust. Det karakteristiske fjellet har gitt liv til både sagn og eventyr. Den kjente kunstneren Theodor Kittelsen bodde like ved, og han brukte fjellet som inspirasjon til sine mest kjente trolltegninger. 
I dag er Andersnatten et yndet valfartssted for eventyrlystne fjellklatrere, og den bratte veggen betegnes som et fjellklatrereldorado.

Th. Kittelsens hjem Lauvlia

Theodor Kittelsen er kjent for sine stemningsfulle malerier og eventyrtegninger av troll, dyr og landskap. Han bodde sammen med familien i Lauvlia som ligger vakkert beliggende ved Soneren i Sigdal. Det var den vakre utsikten som ga han inspirasjon til sine malerier og tegninger.

Christian Skredsvigs hjem Hagan

Her bodde og arbeidet den kjente kunstneren Christian Skredsvig (bl.a. kjent for maleriet «Gutten med seljefløyten») store deler av sitt liv. Stedet har fantastisk utsikt over hele dalen, som med sin vakre natur har inspirert mange kunstnere opp gjennom årene. 
Selve huset bærer preg av å være et kunstnerhjem. Her står alle møbler og malerier intakt som da kunstneren selv levde der. Her kan man oppleve det særpreg og den sjarm som ga ham inspirasjon til sine malerier og bøker.

Tusenårssted

Kommunens tusenårssted er Sigdal Museum, som er Folkemusikksenteret i Buskerud. Kommunens tusenårsprosjekt var oppføring av en gammel bygning, Plassanebygningen, på museumsområdet. 
Kommunen plantet også en rekke tusenårstrær på ulike steder i kommunen: Ved kommunehuset på Prestfoss, ved museet, Sigdal ungdomsskole, Nerstad barnehage/skole/idrettsanlegg, Eggedal skole, sentrum i Eggedal samt barnehagen i Nedre Eggedal.
Omnipax

Omnipax er et mindre, norsk forlag som gir ut barne- og ungdomsbøker. Forlaget ble etablert i 1998 og utgir rundt 30 titler hvert år, både norske og oversatte og skjønnlitteratur såvel som faktabøker. Redaktør er Erle Stokke. Forlaget har kontor i Oslo.
Omnipax er en del av Imprintforlaget AS som ble dannet i 1999 og organiserer utgivelser under tre ulike varemerker eller forlagsnavn, nemlig barnebokforlaget Omnipax, Pegasus og fagbokforlaget Unipax. Imprintforlaget er igjen tilknyttet Pax forlag som opprinnelig ble etablert i 1964 som et venstreradikalt forlag.
Piombino

Befolkningsutvikling

Tall fra ISTAT
Robert Iler

Annet

Iler ble i 2001 arrestert for væpnet ran av to brasilianske turister samt besittelse av marihuana . Han ble i 2003 idømt tre års prøvetid.
NM i bandy 1974

Det 57. Norgesmesterskapet i bandy – 1974
Ny serieordning, sluttspill gjeninnført.
Charles Town-toktet

Charles Town-toktet var et fransk-spansk forsøk i september 1706 på å ta hovedstaden i den engelske provinsen Carolina i Charles Town. Toktet var en del av dronning Anne-krigen, som var den nordamerikanske delen av den spanske arvefølgekrigen, og ble utført under kaptein Jacques Fefebvre.
Toktet ble hovedsakelig organisert og betalt for av franskmennene. Det startet i Havanna i Cuba og ekspedisjonen nådde Charles Town tidlig i september 1706, etter å ha gjort et stopp i St. Augustine for å hente forsterkinger. Et kort møte med en sjørøvere gjorde at «Brilliant», et av de seks skipene i toktet, kom bort fra de andre. Soldatene gikk i land nær Charles Town og ble raskt drevet bort av en milits, som var sendt ut av guvernør Nathaniel Johnson, da meldingene kom om at flåten var på vei til området. En improvisert flotilje kommandert av oberst William Rhett klarte å kapre «Brillant», som nådde frem etter at de fem andre skipene allerede hadde seilt avsted etter nederlaget.